**ΕΠΙΤΡΟΠΗ ΑΝΤΑΓΩΝΙΣΜΟΥ**

**ΕΝΗΜΕΡΩΣΗ ΥΠΟΚΕΙΜΕΝΩΝ ΓΙΑ ΤΗΝ ΕΠΕΞΕΡΓΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ**

Η Επιτροπή Ανταγωνισμού (εφεξής «Επιτροπή»), η οποία εδρεύει στην Αθήνα, επί της οδού Κότσικα 1Α & Πατησίων (τηλ. επικοινωνίας 210 8809100), σας ενημερώνει διά του παρόντος σύμφωνα με τον Κανονισμό (ΕΕ) 2016/679 (εφεξής «ΓΚΠΔ» ή «GDPR») και τις σχετικές διατάξεις της κείμενης ελληνικής νομοθεσίας περί προστασίας δεδομένων προσωπικού χαρακτήρα, υπό την ιδιότητά της ως υπευθύνου επεξεργασίας για τα δεδομένα προσωπικού χαρακτήρα, που υποβάλλονται σε επεξεργασία στα πλαίσια της παρούσας Προκήρυξης.

1. Υπεύθυνος Επεξεργασίας

Η Επιτροπή ενεργεί ως Υπεύθυνος Επεξεργασίας για την επεξεργασία δεδομένων προσωπικού χαρακτήρα, στα πλαίσια της Προκήρυξης με τίτλο: «**ΠΡΟΚΗΡΥΞΗ: Για την πλήρωση δύο (2) θέσεων Δικηγόρων – νομικών συμβούλων στη Διεύθυνση Επικεφαλής Νομικού της Γενικής Διεύθυνσης Ανταγωνισμού της Επιτροπής Ανταγωνισμού, με σύμβαση έμμισθης εντολής.**» (εφεξής: Προκήρυξη). Η έδρα της Επιτροπής βρίσκεται στην Αθήνα, ταχυδρομική διεύθυνση, Κότσικα 1Α & Πατησίων, Τ.Κ. 10434, τηλέφωνο επικοινωνίας: 210 8809100, e-mail: protokolo@epant.gr.

2. Σκοπός Επεξεργασίας

Η Επιτροπή προβαίνει στην επεξεργασία δεδομένων προσωπικού χαρακτήρα με σκοπό την πλήρωση δυο (2) θέσεων Δικηγόρων -νομικών συμβούλων, όπως περιγράφεται στην εν λόγω Προκήρυξη. Αναλυτικότερα, η Επιτροπή, στα πλαίσια της Προκήρυξης, προβαίνει στην επεξεργασία δεδομένων προσωπικού χαρακτήρα, προκειμένου να αξιολογήσει τα κατατεθειμένα, από τους αιτούντες - υποψηφίους, δικαιολογητικά και να επιλέξει τους κατάλληλους για την πλήρωση των θέσεων.

3. Επεξεργασία δεδομένων προσωπικού χαρακτήρα

Η Επιτροπή προβαίνει στην επεξεργασία δεδομένων προσωπικού χαρακτήρα για τον ως άνω σκοπό. Ειδικότερα, η Επιτροπή, συλλέγει, τηρεί και προβαίνει σε πράξεις επεξεργασίας (αρ. 4 §2 ΓΚΠΔ) των περιλαμβανομένων, στα δικαιολογητικά, δεδομένων προσωπικού χαρακτήρα.

3. Δεδομένα Προσωπικού Χαρακτήρα & Υποκείμενα των δεδομένων

Η Επιτροπή για τον ως άνω σκοπό προβαίνει στην επεξεργασία δεδομένων προσωπικού χαρακτήρα (αρ. 4 §1 ΓΚΠΔ), που περιλαμβάνονται στα κατατεθειμένα, από τους υποψηφίους – αιτούντες, δικαιολογητικά. Ως Υποκείμενα των δεδομένων, κατά τα οριζόμενα στο αρ. 4 §1 ΓΚΠΔ, είναι οι αιτούντες – υποψήφιοι. Δεδομένα προσωπικού χαρακτήρα, που υποβάλλονται σε επεξεργασία, στα πλαίσια της παρούσας Προκήρυξης είναι:

1. στοιχεία επικοινωνίας: ονοματεπώνυμο, τηλέφωνο επικοινωνίας, ταχυδρομική διεύθυνση, διεύθυνση ηλεκτρονικού ταχυδρομείου – email,
2. προσωπικά στοιχεία: ΑΔΤ, πατρώνυμο, μητρώνυμο, αρ. διαβατηρίου, στοιχεία πιστοποιητικού οικογενειακής κατάστασης και πιστοποιητικού στρατολογικής κατάστασης, ιδιότητα, επάγγελμα, πιστοποιήσεις, τίτλοι σπουδών, προϋπηρεσία,
3. δεδομένα εικόνας: φωτογραφία ταυτότητας,
4. δικαστικά δεδομένα: στοιχεία πιστοποιητικού ποινικού μητρώου.

4. Νομική βάση επεξεργασίας δεδομένων προσωπικού χαρακτήρα

Η επεξεργασία δεδομένων προσωπικού χαρακτήρα, είναι απαραίτητη για τη συμμόρφωση με έννομη υποχρέωση του υπευθύνου επεξεργασίας (αρ. 6 §1 στοιχ. γ΄ ΓΚΠΔ) και για την εκπλήρωση καθήκοντος που εκτελείται προς το δημόσιο συμφέρον ή κατά την άσκηση δημόσιας εξουσίας που έχει ανατεθεί στον υπεύθυνο επεξεργασίας (αρ. 6 §1 στοιχ. ε΄ ΓΚΠΔ), σε συνδυασμό με το αρ. 5 του Ν. 4624/2019, όπως ισχύει.

5. Διαβίβαση δεδομένων προσωπικού χαρακτήρα

Κατά κανόνα δεν πραγματοποιείται διαβίβαση δεδομένων προσωπικού χαρακτήρα. Διαβίβαση δεδομένων προσωπικού χαρακτήρα δύναται να πραγματοποιηθεί, κατά τα οριζόμενα στα αρ. 24 – 26 του Ν. 4624/2019, όπως ισχύει.

7. Χρονικό διάστημα τήρησης των δεδομένων προσωπικού χαρακτήρα

Τα προσωπικά σας δεδομένα διατηρούνται μόνο για το εύλογο χρονικό διάστημα που απαιτείται από τη φύση της επεξεργασίας των δεδομένων και μόνο για όσο απαιτείται προς επίτευξη του σκοπού αυτής, εκτός αν υφίσταται αντίθετη έννομη υποχρέωση προς περαιτέρω τήρησή τους. Μετά το πέρας του χρονικού αυτού διαστήματος τα δεδομένα προσωπικού χαρακτήρα σας θα διαγραφούν με ασφάλεια σύμφωνα με τη νομοθεσία και τις διαδικασίες του Οργανισμού.

8. Δικαιώματα Υποκειμένων των Δεδομένων

Σύμφωνα με τον ΓΚΠΔ, ως υποκείμενα των δεδομένων έχετε τα ακόλουθα δικαιώματα:

1. Πρόσβασης (αρ. 15 ΓΚΠΔ),
2. Διόρθωσης (αρ. 16 ΓΚΠΔ),
3. Περιορισμού της επεξεργασίας (αρ. 18 ΓΚΠΔ) και
4. Εναντίωσης (αρ. 21 ΓΚΠΔ)

Σημειώνεται ότι η ικανοποίηση των ανωτέρω δικαιωμάτων σας ενδέχεται να μην μπορεί να λάβει χώρα εκ μέρους της Επιτροπής, στον βαθμό που δεν πληρούνται οι εκ του νόμου προϋποθέσεις για την ικανοποίησή τους ή που υφίσταται κάποια από τις προβλεπόμενες στην οικεία νομοθεσία εξαιρέσεις ως προς την ικανοποίηση αυτών.

9. Άσκηση Δικαιωμάτων

Μπορείτε να ασκήσετε οποιοδήποτε εκ των ανωτέρω δικαιωμάτων σας, με τους ακόλουθους τρόπους:

1. μέσω φυσικής αλληλογραφίας προς: Επιτροπή Ανταγωνισμού, Αθήνα, Οδ. Κότσικα 1Α & Πατησίων, Τ.Κ. 10434
2. μέσω ηλεκτρονικού ταχυδρομείου στη διεύθυνση ηλεκτρονικού ταχυδρομείου protokolo@epant.gr.

Μπορείτε πάντοτε να επικοινωνείτε με τον Υπεύθυνο Προστασίας Δεδομένων της Επιτροπής για οποιοδήποτε ζήτημα άπτεται της προστασίας των δεδομένων προσωπικού χαρακτήρα στην ηλεκτρονική διεύθυνση [dpo@epant.gr](mailto:dpo@epant.gr).

10. Υποβολή Καταγγελίας

Μπορείτε να υποβάλλετε καταγγελία στην ΑΠΔΠΧ:

1. μέσω συμπλήρωσης ηλεκτρονικής φόρμας (όπως περιγράφεται στο https://www.dpa.gr/el/polites/katagelia\_stin\_arxi)
2. ηλεκτρονικά με αποστολή στο email: [complaints@dpa.gr](mailto:complaints@dpa.gr)
3. με ταχυδρομική αποστολή στα γραφεία της Αρχής: Αρχή Προστασίας Δεδομένων Προσωπικού Χαρακτήρα, Λ. Κηφισίας 1-3, 115 23 Αθήνα
4. με αυτοπρόσωπη υποβολή στα γραφεία της Αρχής (1ος όροφος). Ώρες κοινού στο γραφείο πρωτοκόλλου: 09:00 – 13:00

11. Ασφάλεια προσωπικών δεδομένων

Η Επιτροπή Ανταγωνισμού προβαίνει στην επεξεργασία δεδομένων προσωπικού χαρακτήρα αποκλειστικά για νόμιμους σκοπούς, λαμβάνοντας τα κατάλληλα τεχνικά και οργανωτικά μέτρα για την προστασία δεδομένων προσωπικού χαρακτήρα σας. Για περισσότερες πληροφορίες μπορείτε να ενημερωθείτε από την Πολιτική Προστασίας Προσωπικών Δεδομένων, που είναι αναρτημένη στην ιστοσελίδα της Επιτροπής Ανταγωνισμού, μέσω των συνδέσμων:

* <https://www.epant.gr/nomothesia/nomoi-diatagmata/ea-personal-data.html>
* <https://www.epant.gr/nomothesia/nomoi-diatagmata/ea-gdpr.html>

Η Επιτροπή Ανταγωνισμού έχει προβεί στον ορισμό Υπευθύνου Προστασίας Δεδομένων (ΥΠΔ/DPO), ως οφείλει από την κείμενη νομοθεσία (αρ. 37 §1 στοιχ. α΄ ΓΚΠΔ). Υπεύθυνος Προστασίας Δεδομένων (DPO) της Επιτροπής είναι: η Εταιρεία Computer Studio Α.Ε., Λ. Βουλιαγμένης 223, 17237 Αθήνα, Τηλ: 210 -9761865, [dpo@epant.gr](mailto:dpo@epant.gr).